TERF

TERF ingelesezko "Trans-Exclusionary radical Feminist" hitzaren jatorrizko akronimoa da, euskaraz Feminista Muturreko Trans-Baztertzaileak. Feminismo erradikalaren atal bat deskribatzeko erabiltzen da, emakume transgeneroak feminismotik kanpo uzten dituena, emakume kontsideratzen ez dituelako.

TERF moduan izendatutako feministak ikuspegi biologiko edo esentzialista batetik emakume transgeneroak emakumetzat hartzearen aurka agertu ohi dira. Era berean, emakume transak emakumeentzat soilik diren espazioetatik kanpo uztea eskatzen dute.

Askotan, TERF moduan izendatuak diren pertsonek irain edo gorroto diskurtso bezala ezaugarritzen dute. Analista batzuek nahiago dute generoarekiko kritikoak terminoa erabili. Feminista trans-baztertzaileen aurkako sektoreen arabera, sexu- eta genero-identitatearekin eta transfobiarekin lotutako estereotipo sexisten apologia egiten du korronte honek.

Historia 
Akronimo honen lehen erabilera Viv Smythe blogari feminista erradikalari aitortzen zaio, 2008an bere blogean erabili zuen. Feminismoaren gutxiengo bati erreferentzia egiteko erabili zuen, gainontzeko feministek transfobikotzat jotzen dituzten jokabide eta ideiak defendatzen dituzten feministei erreferentzia egiteko. Hau da, TERF bezala izendatutako gutxiengo honek, ez ditu emakumezkotzat hartzen emakume transgeneroak, trans eskubideen aurka daude eta emakume transak emakumeentzat soilik diren espazioetatik kanpo uztea eskatzen dute.

Erreferentziak

Kanpo estekak 

Feminismoa
Transfobia
Feminismoaren korronteak